ועדת הכספים, כנסת 16, פרוטוקול מספר 187, 2005-09-13 11:30

יעקב ליצמן: אני פותח את הישיבה.

יעקב ליצמן: הנושא הוא תקנות מיסוי מקרקעין (שבח, מכירה ורכישה) (פטור ממס רכישה למוסד ציבורי), התשס"ה-2005.

בועז סופר: בחודשים האחרונים פנו אלינו מספר חברי כנסת, מכל קצוות הבית, בבקשה, טענה, דרישה שבעצם נבטל את מס הרכישה על הקצאת קרקע למוסדות ציבור.

בועז סופר: רשות מקומית מקצה קרקע, זה לא קשור אם זה בית כנסת, מתנ"ס, מקווה, גן ילדים וכולי, לפעילות ציבורית.

בועז סופר: אנחנו כמובן בחנו את העלות, העלות היא קטנה יחסית, מדובר בכשבעה וחצי מיליון שקלים.

בועז סופר: בתוך התקנות, כפי שתוכלו לראות----

יעקב ליצמן: הייתי שואל אותך שאלה חוצפנית: כמה עלות לגבות את הכסף הזה?

יעקב ליצמן: בטח עשרה מיליון שקלים.

בועז סופר: אני אסביר למה.

בועז סופר: צריך להבין, גם היום למעשה חלק גדול מהעמותות משלמות חצי אחוז, זה לא שהן משלמות חמישה אחוזים.

בועז סופר: החלק הקטן משלם חמישה אחוזים, החלק הגדול משלם חצי אחוז, ואנחנו אומרים 'כולם פטורים'.

בועז סופר: אנחנו עומדים כמובן בתוך התקנות שזו תהיה הקצאה ציבורית, כמובן ממוסד ציבורי לרשות מקומית וכולי, שלא יהיה מצב של הקצאה פרטית.

יעקב ליצמן: מי בעד בתקנות מיסוי מקרקעין (שבח, מכירה ורכישה) (פטור ממס רכישה למוסד ציבור), התשס"ה-2005?

יעקב ליצמן: ירים את ידו.

יעקב ליצמן: מי נגד?

יעקב ליצמן: הצבעה התקנות אושרו פה אחד

יעקב ליצמן: התקנות אושרו.

יעקב ליצמן: תודה רבה.